./data/phi1017/phi013/phi1017.phi013.perseus-lat2.xml
Seneca
Id autem falsum est ; non numquam enim magis nos obligat,   qui dedit parva magnifice, qui " regum aequavit opes animo," qui exiguum tribuit sed   libenter, qui paupertatis suae oblitus est, dum meam respicit, qui non voluntatem tantum   iuvandi habuit sed cupiditatem, qui accipere se putavit beneficium, cum daret, qui dedit   tamquam numquam1 recepturus, recepit, tamquam non dedisset, qui occasionem, qua prodesset,   et occupavit et quaesiit